Document ID: 31994R0579

Title and Content:
ΚΑΝΟΝΙΣΜΟΣ (ΕΚ) αριθ. 579/94 ΤΗΣ ΕΠΙΤΡΟΠΗΣ της 16ης Μαρτίου 1994 για την τροποποίηση του κανονισμού (ΕΚ) αριθ. 336/94 για τον καθορισμό των ποσοτήτων των νεαρών αρρένων βοοειδών που είναι δυνατόν να εισαχθούν με ειδικούς όρους κατά το πρώτο τρίμηνο του 1994 και για παρέκκλιση, κατά το τρίμηνο αυτό, από τον κανονισμό (ΕΟΚ) αριθ. 2377/80 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3611/93 (2), και ιδίως το άρθρο 13 παράγραφος 4, το άρθρο 15 παράγραφος 2 και το άρθρο 25, Εκτιμώντας: ότι, στην ανταλλαγή επιστολών μεταξύ της Ευρωπαϊκής Κοινότητας και της Βουλγαρίας, όσον αφορά ορισμένες διατάξεις που εφαρμόζονται στα ζωντανά βοοειδή, που επισυνάπτεται στην προσωρινή συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου (3), που άρχισε να ισχύει στις 31 Δεκεμβρίου 1993, η Βουλγαρία επωφελείται του παρόντος καθεστώτος- ότι ο κανονισμός (ΕΚ) αριθ. 336/94 της Επιτροπής (4), προβλέπει, στο άρθρο 1 παράγραφος 1 στοιχείο β), για το πρώτο τρίμηνο του 1994 μεγαλύτερο ποσοστό μειώσεως της εισφοράς για τα ζώα βάρους 160 έως 300 χιλιογράμμων ανά κεφαλή, που κατάγονται από την Ουγγαρία, την Πολωνία, την Τσεχική Δημοκρατία, τη Σλοβακική Δημοκρατία, τη Ρουμανία ή τη Σλοβενία- ότι, στη διάταξη αυτή, πρέπει συμπεριληφθεί, με άμεσο αποτέλεσμα, η Βουλγαρία και να προσαρμοσθούν ορισμένες άλλες λεπτομέρειες εφαρμογής- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 336/94 τροποποιείται ως εξής: 1. Το άρθρο 1 παράγραφος 1 στοιχείο β) αντικαθίσταται από το ακόλουθο κείμενο: "β) 45 530 ζώντος βάρους ανά κεφαλή 160 έως 300 χιλιογράμμων, καταγομένων και προερχομένων από την Ουγγαρία, την Πολωνία, την Τσεχική Δημοκρατία, τη Σλοβακική Δημοκρατία, τη Ρουμανία, τη Σλοβενία ή τη Βουλγαρία και τα οποία υπόκεινται σε μείωση της εισφοράς κατά 75 %." 2. Το άρθρο 1 παράγραφος 4 αντικαθίσταται από το ακόλουθο κείμενο: "4. Η αίτηση χορηγήσεως πιστοποιητικού και το πιστοποιητικό, κατά παρέκκλιση από το άρθρο 9 παράγραφος 1 στοιχείο γ) του κανονισμού (ΕΟΚ) αριθ. 2377/80 αφορούν: - είτε νεαρά βοοειδή βάρους κατά κεφαλή έως 300 χιλιογράμμων, - είτε νεαρά βοοειδή βάρους κατά κεφαλή 160 έως 300 χιλιογράμμων, καταγομένων και προερχομένων από την Ουγγαρία, την Πολωνία, την Τσεχική Δημοκρατία, τη Σλοβακική Δημοκρατία, τη Ρουμανία, τη Σλοβενία ή τη Βουλγαρία. Στην τελευταία αυτή περίπτωση, η αίτηση χορηγήσεως πιστοποιητικού και το πιστοποιητικό περιλαμβάνουν, στις θέσεις 7 και 8 μία από τις ακόλουθες ενδείξεις: - Hungria y/o Polonia y/o Republica Checa y/o Republica Eslovaca y/o Rumania y/o Eslovenia, y/o Bulgaria, - Ungarn og/eller Polen og/eller Den Tjekkiske Republik og/eller Den Slovakiske Republik og/eller Rumaenien og/eller Slovenien, og/eller Bulgarien, - Ungarn und/oder Polen und/oder Tschechische Republik und/oder Slowakische Republik und/oder Rumaenien und/oder Slowenien, und/oder Bulgarien, - Ουγγαρία ή/και Πολωνία ή/και Τσεχική Δημοκρατία ή/και Σλοβακική Δημοκρατία ή/και Ρουμανία ή/και Σλοβενία ή/και Βουλγαρία, - Hungary and/or Poland and/or Czech Republic and/or Slovak Republic and/or Romania and/or Slovenia and/or Bulgaria, - Hongrie et/ou Pologne et/ou Republique tcheque et/ou Republique slovaque et/ou Roumanie et/ou Slovenie et/ou Bulgarie, - Ungheria e/o Polonia e/o Repubblica ceca e/o Repubblica slovacca e/o Romania e/o Slovenia e/o Bulgaria, - Hongarije en/of Polen en/of Tsjechische Republiek en/of Slowaakse Republiek en/of Roemenie en/of Slovenie en/of Bulgarije, - Hungria e/ou Polonia e/ou Republica Checa e/ou Republica Eslovaca e/ou Romenia e/ou Eslovenia e/ou Bulgaria. Από το πιστοποιητικό δημιουργείται η υποχρέωση εισαγωγής από μία ή περισσότερες από τις αναφερόμενες χώρες." 3. Το άρθρο 4 αντικαθίσταται από το ακόλουθο κείμενο: "Άρθρο 4 Κατά παρέκκλιση από το άρθρο 9 παράγραφος 1 στοιχεία ε) και στ) του κανονισμού (ΕΟΚ) αριθ. 2377/80 οι όροι "220 χιλιόγραμμα" και "Γιουγκοσλαβία ή/και Πολωνία ή/και Ουγγαρία" που προβλέπονται από τις διατάξεις αυτές αντικαθίστανται, αντιστοίχως από τους όρους "160 χιλιόγραμμα" και "Ουγγαρία ή/και Πολωνία ή/και Τσεχική Δημοκρατία ή/και Σλοβακική Δημοκρατία ή/και Ρουμανία ή/και Σλοβενία ή/και Βουλγαρία"." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Μαρτίου 1994.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2488
2519
4690
5962
914
3156

EuroVoc IDs (Expanded): 2488
2519
4690
5962
914
3156

Dataset Source: meu

Split: train